انت عمرى

انتا عمرى اغنيه مصريه  الفها احمد شفيق كامل و لحنها محمد عبد الوهاب و غنتها ام كلثوم سنة 1964 و بعدها

 كلماتها 
رجعونى عنيك لايامى اللى راحو

علمونى اندم علا الماضى و جراحه

اللى شفته.. اللى شفته

قبل ما تشوفك عينيا

عمر ضايع يحسبوه ازاى عليا

.....

انتا عمرى.. انتا عمرى

اللى ابتدا بنورك صباحه

اد ايه من عمرى قبلك راح و عدا

يا حبيبى اد ايه من عمرى راح

ولا شاف القلب قبلك فرحه واحده

ولا داق فى الدنيا غير طعم الجراح

.....

ابتديت دلوقتى بس

ابتديت دلوقتى بس احب عمرى

ابتديت دلوقتى اخاف لا العمر يجرى

كل فرحه اشتاقها من قبلك خيالى

التقاها فى نور عنيك قلبى و فكرى

يا حياة قلبى يا اغلا من حياتى

ليه ما قابلتش هواك يا حبيبى بدرى

......

اللى شفته.. اللى شفته

قبل ما تشوفك عينيا

عمر ضايع يحسبوه ازاى عليّا

انتا عمرى اللى ابتدا بنورك صباحه

الليالى الحلوه و الشوق و المحبه

من زمان و القلب شايلهم عشانك

دوق معايا الحب دوق حبه بحبه

من حنان قلبى اللى طال شوقه لحنانك

.....

هات عينيك تسرح فى دنيتهم عينيا

هات ايديك ترتاح للمستهم ايديا

يا حبيبى تعالا.. ياحبيبى تعالا

و كفايه اللى فاتنا

هو اللى فاتنا يا حبيب الروح شويه

.....

اللى شفته .. اللى شفته

قبل ما تشوفك عينيا

عمر ضايع يحسبوه ازاى عليّا

انتا عمرى اللى ابتدا بنورك صباحه

.....

يا اغلا من ايامى

يا احلا من احلامى

خدنى لحنانك خدنى

عن الوجود و ابعدنى

بعيد بعيد انا و انتا

بعيد بعيد وحدينا

بعيد بغيد وحدينا

ع الحب تصحا ايامنا

ع الشوق تنام ليالينا

.....

صالحت بيك ايامى

سامحت بيك الزمن

نستنى بيك آلامى

و نسيت معاك الشجن

......

رجعونى عينيك لايامى اللى راحو

علمونى اندم علا الماضى و جراحه

اللى شفته.. اللى شفته

قبل ما تشوفك عينيا

عمر ضايع يحسبوه ازاى عليا

 شوف كمان 
ليستة اغانى ام كلثوم

لينكات برانيه 
 يوتيوب انتا عمرى

https://m.youtube.com/watch?v=_5bIk9zH8KY

 مصادر

تصنيف:اغانى باللغه المصريه
تصنيف:اغانى ام كلثوم
تصنيف:اغانى محمد عبد الوهاب
تصنيف:كلمات اغانى